als_Latn dik_Latn sag_Latn
Tifozët e PSG-së tallen me TerrinGol, slide, SUPLEMENTE Friday, March 13th, 2015
Hakmarrja është një pjatë që shërbehet e ftohtë. Këtë gjë e dinë më së miri tifozët e Paris Sen Zhermenit që i janë kundërpërgjigjur rastit të racizmit në metropolin francez pas ndeshjes së parë PSG-Çelsi. Një ditë pas kualifikimit në çerekfinalet e Champions League, tifozët parisienë ka postuar një video ku shfaqen duke mos lejuar kapitenin Xhon Terri të hipë në metro. Kujtojmë që qenë tifozët e Çelsit ata që e nisën të parët me gjestet raciste në metronë e Parisit. Ndërkohë që pas fitores francezët ua kanë kthyer me të njëjtën monedhë.
Ibra: Lojtarët e Çelsit, fëmijë
“Kur pashë kartonin e kuq, mbeta i shtangur. Nuk e di se çfarë e shtyu gjyqtarin e ndeshjes të merrte atë vendim, ndoshta ai pa diçka tjetër. Por reagimi i lojtarëve të Çelsit ishte vërtet i turpshëm. Menjëherë pasi unë mora kartonin e kuq ata rrethuan arbitrin dhe nuk e di se ç’kërkonin. Mu duk sikur kisha rreth meje 11 fëmijë dhe u tërhoqa duke u larguar”, – ka thënë sulmuesi suedez. Kjo deklaratë e Zllatan Ibrahimoviç pas kartonit të kuq të marrë dje në ndeshjen Çelsi-PSG po bën xhiron e botës jo vetëm në mediat sportive, por edhe në rrjetet sociale. Që prej mëngjesit të sotëm po qarkullojnë fotomontazhe që ironizojnë reagimin e futbollistëve të Çelsit ndaj arbitrit të ndeshjes Bjorn Kuipers.
Mesi: Tiago, gjëja më e bukur që më ka ndodhur në jetë
Lionel Mesi shpreh në një intervistë për revistën angleze “FourFourTwo” të gjithë dashurinë për djalin e tij Tiago. “Tiago është gjëja më e bukur që më ka ndodhur në të gjithë jetën time. Jam i lumtur pasi tani ka filluar të flasë më mirë, është e mrekullueshme. Kur jam në timon e ngas makinën më të kujdesshme të mundshme dhe më pëlqen të qëndron në shtëpi me familjen time për të parë televizion ose për të luajtur videogame”, – ka thënë ndër të tjera Mesi.
Borusia vendos, nuk ka birra për racistët
“Kein Bier fur Rassisten!”. Kjo është nisma më e fundit e Borusia Dortmundit në luftën kundër racizmit në futbollit. “Nuk ka birra për racistët”: kjo është motoja e nënkampionëve të Gjermanisë që po bën xhiron në rrjetet sociale dhe në baret më të famshme të qytetit. “Tifozët e Borusia Dortmundit kanë një përgjegjësi, të mos përfshihen me slogane raciste kundër të huajve. Duhet marrë një qëndrim kundër tyre. Ky aksion tregon edhe një herë qëndrimin tonë të qartë kundër racizmit dhe ksenofobisë”, – ka thënë presidenti i Borusias, Rauball.
eng_Latn als_Latn als_Latn als_Latn als_Latn als_Latn als_Latn als_Latn